Bussie-ongeluk: Hercules oorlede | Maroela Media
Bussie-ongeluk: Hercules oorlede
Lees Hercules Homan (10) voor die ongeluk. Foto: Verskaf
Hercules Homan (10), wat onlangs in Hendrina, Mpumalanga deur 'n minibus raakgery is, is Maandagaand oorlede.
Marlene, Hercules se ma, het dit aan Maroela Media bevestig. Sy sê Hercules is omstreeks 21:15 oorlede nadat sy hart gaan staan het. Maroela Media sal later vanoggend volledig hieroor berig.
Hercules is sy ouers se laatlammetjie en word al vir langer as twee weke in die waakeenheid van die Garden City-hospitaal in Johannesburg behandel nadat hy op 4 Julie deur 'n minibus van 'n spysenieringsmaatskappy getref is.
Die ongeluk het naby sy ouerhuis plaasgevind. Hy het glo gebuk om een van sy skoenveters vas te bind, toe die minibus om 'n skerp draai gekom en hom getref het. Die vrou het glo te vinnig om die draai en te naby aan die sypaadjie gery.
Hy is op 11 Julie breindood verklaar en sy ouers het die moeilike besluit gemaak dat die masjiene wat hom aan die lewe hou, op 14 Julie afgeskakel sou word.
Sy dokter was egter toe vol hoop nadat hulle hom van sy asemhalingmasjien afgehaal het en hy self kon asemhaal. Hy kon egter sedertdien nie weer op sy eie asemhaal nie, maar sy hart klop vanself.
Die Homan-egpaar bly tans in die aande by Hercules sr. se broer in Springs, en was daagliks by hul seun in die hospitaal.
Hercules het drie susters, Jackie Black (27), Marlize van Zyl (24) en Louise Homan (21). Hy was 'n leerling aan Laerskool Marietjie Van Niekerk in Bethal.
Bussie-ongeluk: Dubbele tragedie vir Homan-familie
Bussie-ongeluk: Seun se hart klop nog sterk
Ouers wag op wonderwerk ná bussie seun tref
Hendrina Hercules Homan hospitaal minibus Mpumalanga oorlede
Centurion-buurte sonder krag na kabeldiefstal
E-tol-vervolging vir eers gestaak
So verskriklik jammer, baie sterkte aan gesin en familie. Jul bly in ons gebede.
Ek is hartseer – baie gebid vir Hercules se herstel !
MAAR, die mens wik en God beskik – SY wil, nie ons sin.
Sterkte liewe mamma, pappa, sussies – mag julle vertroosting ontvang van onse Here !
Johann, Grassie, Elizabeth, en elkeen wat saam gebid het – dankie ook aan julle.
Dankie Vader dat klein Hercules veilig, sonder pyn en in 'n verheerlike liggaam en gelukkig by U is.
Vader, hou asseblief Hercules se familie styf vas en dat hulle net vertroosting mag smaak in hierdie moeilike tyd.
Ons dra hulle op aan U.
My hart is so seer vanoggend, maar jy was die grooste vegter dis min wat geveg het en ook die Kroon van oorwinning ontvang soos jy. Aan die ouers ek bid dat jul krag by die Aller Hoogste mag ontvang om jul deur die tye te dra.